**Møte 47 i BULLBY – Referat**

Tid: Torsdag 11. oktober kl. 13.00 – 16.00

Sted: Asplan Viak, i lokalet «Stallen» - Kongensgate v/Arkitekturmuseet

**Hovedsak: Verkstedarbeid med politikere**

**Fagpunkter: 1. Områdeutvikling v/Magnus og Rolf**

**2. Ideologiladete planbegreper v/Arvid**

Tilstede: Kjell, Bente, Haakon, Magnus, Bernt, Arvid, Gustav, Hans Kristian, Terje, Njål, Sverre (ref.), Rolf, Inge, Jon, Jan (senere).

Forfall: Cristian, Lene, Susan, Brede, Sven Erik, Lasse, Marco, Richard, Peter, Johan-Ditlef, Jostein

Njål Arge ble ønsket velkommen som ny deltager i BULLBY.

sna 16. okt 18

|  |  |  |
| --- | --- | --- |
|  | *Sak* | *Ansvar Tidsbruk* |
| **1** | **Referat BULLBY- møte 46 06.september 2018 og dagsorden for møte 47**  Referat, innkalling og dagsorden godkjent. |  |
| **2** | **BULLBYs deltakelse i Oslo som miljøhovedstad**  Verkstedmøter:  Inge bestiller møterom i Litteraturhuset. Plass til 40 deltakere.  Det avholdes møter i januar (ATP), februar (ATP) mars (bolig) og april (bymiljø).  Invitasjonsbrev med introduksjonsnotater til politikere var sendt ut på forhånd. Det fremkom en rekke forslag til endringer og forbedringer. Bred enighet om at politikerne har implementeringsutfordringer. Løfte om hjelp til måloppnåelse bør fremgå. Invitasjonen bør åpne for at bydelspolitikere er velkomne, men bør ikke si noe om pressens tilstedeværelse. Kjell bearbeider invitasjonen.  Det forelå også notater fra gruppene vedrørende:  ATP regionalt, ATP lokalt, boligkvalitet og bymiljø.  Alle ble kommentert. Bearbeides av gruppeansvarlig og sendes Jon og Kjell innen 25. oktober. | *Kjell*  *Bernt*  *Gustav*  *Bente/Susan*  *Johan-Ditlef* |
| **3** | **Områdeutvikling**  Magnus innledet med en grundig gjennomgang av årsaker til at prisutviklingen på boliger løper løpsk. Han fokuserte særlig på 4 hovedårsaker:   * Statlige tiltak har falt bort * Subsidierte kommunale tomter er falt bort * Økende forskjell mellom byggekostnader og salgspriser * Høye finanskostnader   Magnus var særlig bekymret for den store kostnadsøkningen, parallelt med kvalitetsnedgang både på bolig og utemiljø. Han pekte også på hvordan fragmenterte eiendomsinteresser sinket boligutbygging.  Presentasjonen av foredraget er for øvrig sendt alle med  e-poster datert 11.10.18.  Rolf var hovedkommentator til innlegget. Han pekte på at byutvikling har vært privat drevet siden 80- tallet, og at private eiendomsutviklere ikke har annet valg enn å agere innenfor det regelverk som gjelder, og dermed delta i markedets utvikling. Han belyste utviklernes situasjon ved blant annet å minne om de 4 F-er, som er deres ønsker for samhandling med det offentlige:   * Forutsetninger (må ligge fast) * Forutberegnelighet * Flexibilitet (for seg selv) * Forpliktelser (i avtaler og avtalenes varighet)   Han pekte på at knutepunktsfortetting er politisk ønskelig, men det mangler gode prosesser. Fortetting som pålegges folk ovenfra er vanskelig å få til. Prosesser må starte nedenfra.  Det var interesse for å danne en egen faggruppe for områdeutvikling. Følgende meldte seg:  Kjell, Hans Kristian, Magnus, Sverre, Rolf. *(var det fler?)*. Christian bør også inviteres. Rolf innkaller. | *Magnus*  *Rolf*  *Rolf* |
| **4** | **Ideologiladete planbegrep**  Arvid trakk frem særlig 2 trekk ved planleggerkorpset han observerer:   * Intellektuell latskap – tendensen til å følge oppskrifter tankeløst * Grenseløs arroganse – ufølsomhet for omgivelsene   Han stilte spørsmål ved at sentralisering og fortetting synes å bli ansett som **suverene virkemidler for å redde klimaet**: fordi det vil få flere til å reise kollektivt. Han mener det er mer omfattende tilrettelegging som skal til, og viste til 3 scenarioer for befolknings- og arbeidplassutvikling i Osloregionen:  Scenario 1 - Videreføring av gjeldende kommuneplaner  Scenario 2 - Konsentrert utvikling av byer (to varianter; 2a og 2b)  Scenario 3 - Fortetting i mange knutepunkt (fem varianter; 3a-e)  Han viste til at det kun er scenario 2 som vil gi redusert vekst i arbeidsreiser med bil. Knutepunktsfortetting er dermed ikke noe svar på klimautfordringen.  Det ble ikke tid til diskusjon etter innlegget, men dette kan evt. tas opp i neste møte.  Presentasjonen av foredraget er for øvrig sendt alle med  e-poster datert 11.10.18. | *Arvid* |
| **5** | **Eventuelt**  Inge minner om at det kun er **syv** medlemmer av de som skal betale kontingent for 2018 som pr dato har gjort dette innen fristen 8.10. Det er allikevel ikke for sent å gjøre det en av de første dagene.  Det ble besluttet å etablere «etterspill med øl» etter møtene. Haakon sørger for sted og bord etter hvert møte. Første etterspill ble arrangert på Celsius etter møtet.  **Det inviteres til JULEBORD etter neste møt, den 29.11. kl. 16.00 på Celsius. Påmelding skjer til Jan U Hansen innen 15.11.18.** | *Alle*  *Haakon*  *Jan* |

*Kommende møter:*

*Styremøte 30 okt kl. 13.00 hos Inge*

*BULLBY 49. Torsdag 29. november kl. 13.00 Asplan.*